Jon Harald Nordbrekken

Jon Harald Nordbrekken (født i 1952) er norsk bank- og inkassogründer fra Røros, som av Kapital var rangert som Norges 334. rikeste mann i 2017 med en nettoformue på 775 millioner kroner.

Karriere

Finans 
Nordbrekken var daglig leder i Intrum Justitia fra 1988 til han i 1991 grunnla Aktiv Kapital, hvor han var daglig leder frem til 1998 og deretter styreleder til 2004.

Sammen med Øystein Stray Spetalen grunnla Nordbrekken i 2005 Bank2 og det tidligere morselskapet B2Holding.

Idrett 
Nordbrekken har ved siden av finanskarrieren vært styreleder i Strømmen Idrettsforening og Vålerenga Fotball, samt styremedlem i Norges Fotballforbund.

Han var styreleder i Vålerenga i seks år fra 1995 og mannen som hjalp klubben med å signere John Carew rett foran nesa på rivalen .

Nordbrekken gjorde comeback i klubben i 2009 og ble året etter klubbens nest største eier etter Tor Olav Trøim.

Gjennom sitt private investeringsselskap  ble Nordbrekken i 2018 ny investor i Lillestrøm Sportsklubb, og hjalp klubben med å lånefinansiere kjøpet av den nigerianske midtbanespilleren Raphael Ayagwa.

Referanser

Eksterne lenker 
 
 Nordbrekkens offisielle roller i norsk næringsliv hos Proff.no

Norske idrettsledere
Norske investorer
Personer fra Røros kommune
Fødsler i 1952